Δαρείος του Πόντου

Ο **Δαρείος του Πόντου**  Βασιλεύς του Πόντου (37 π.Χ.-36 π.Χ.) ήταν μεγαλύτερος γιος του Φαρνάκη Β΄ τού Πόντου και της συζύγου του των Σαρματών. Η καταγωγή του ίδιου και της δυναστείας του ήταν Περσική και Ελληνική. Τα μικρότερα αδέλφια του ήταν η μελλοντική βασίλισσα του Πόντου Δύναμις (σύζυγος του Aσάνδρου, τού Σκριβωνίου και του Πολέμων Α΄ του Πόντου βασιλιά της Κιλικίας και μετέπειτα του Πόντου) και ο Αρσάκης του Πόντου. Οι παππούδες του από πατέρα ήταν ο κορυφαίος βασιλιάς Μιθριδάτης ΣΤ΄ του Πόντου και η πρώτη του σύζυγος και αδελφή του Λαοδίκη.

## Βιογραφία

Δεν υπάρχουν πολλές πληροφορίες για τον Δαρείο, ο Αππιανός έγραψε μόνο ότι διορίστηκε βασιλεύς από τον Μάρκο Αντώνιο. Σύμφωνα με τον Αππιανό ο Μάρκος Αντώνιος διόριζε υποτελείς του βασιλείς στα ανατολικά τμήματα της Ρωμαϊκής αυτοκρατορίας υπό την προϋπόθεση να του πληρώνουν φόρο υποτέλειας. Ο πρίγκιπας Δαρείος διορίστηκε υποτελής βασιλιάς στον Πόντο, ο Πολέμων Α΄ του Πόντου σε ένα τμήμα της Κιλικίας και ο Αμύντας στην Πισιδία. Ο διορισμός αυτός έγινε λίγο πριν τον πόλεμο με την Δυναστεία των Αρσακιδών της Παρθίας, την εποχή που προετοιμαζόταν για αυτόν (37 π.Χ.) ή τον χειμώνα (37/36 π.Χ.) που ο Μάρκος Αντώνιος βρισκόταν στην Αθήνα. Η βασιλεία τού Δαρείου ήταν σύντομη: ο Στράβωνας αναφέρει, ότι ο Πολέμων και ο Λυκομήδης από τα Κόμανα επιτέθηκαν στον αδελφό του Αρσάκη στο Σαγύλιον, διότι "έκανε τον δυνάστη και προσπάθησε να επαναστατήσει (να γίνει βασιλιάς), χωρίς την έγκριση τού Ρωμαίου επάρχου (prefectus)". Το φρούριο αυτό κατελήφθη και ο Αρσάκης διέφυγε στα βουνά, όπου λιμοκτονούσε, καθώς ήταν χωρίς προμήθειες και νερό. Τρεις δεκαετίες πριν ο Πομπήιος είχε διατάξει να ριχθούν βράχια στα πηγάδια, για να εμποδιστούν οι ληστές να κρύβονται στα βουνά. Τελικά ο Αρσάκης συνελήφθη και εκτελέστηκε.

Ο Δίων Κάσσιος περιγράφει, ότι ο Πολέμων Α΄ έγινε "βασιλιάς τού μέρους εκείνου τού Πόντου, που συνορεύει με την Καππαδοκία". Υποθέτουμε, πως ο Πολέμων Α΄ ορίστηκε βασιλιάς τού Πόντου, ως αμοιβή για την καταστολή της προσπάθειας τού Αρσάκη να καταλάβει τον θρόνο τού Πόντου. Ο Πόντος, που έγινε ρωμαϊκή επαρχία, πρέπει να δόθηκε σε αρκετούς υποτελείς βασιλείς, που διοικούσαν διάφορες επαρχίες. Δεν γνωρίζουμε αν ο Δαρείος απεβίωσε και ο Αρσάκης προσπάθησε να τον διαδεχθεί ή ο Αρσάκης σφετερίστηκε τον θρόνο. Η βασιλεία τού Δαρείου πρέπει να διήρκεσε το πολύ ένα έτος, καθώς ο Δ. Κάσσιος αναφέρεται στον Πολέμωνα Α΄ ως βασιλιά τού Πόντου το 36 μ.Χ., όταν συμμετείχε στον πόλεμο τού Μ. Αντωνίου εναντίον των Πάρθων το 36 π.Χ.

## Παραπομπές



## Πηγές

*Appian, The Civil Wars, Penguin Classics.
*Cassius Dio, Roman History, vol. 5, Books 46-50 (Loeb Classical Library), Loeb, 1989.
*Cassius Dio, Roman History, vol. 6, Books 51-55 (Loeb Classical Library), Loeb, 1989.
*Strabo, Geography, vol. 5, Books 10-12 (Loeb Classical Library), Loeb, 1989.
*Gabelko. O.L., The Dynastic History of the Hellenistic Monarchies of Asia Minor According to Chronography of George Synkellos in Højte, J.M, (ed.), Mithridates VI and the Pontic Kingdom, Black Sea Studies, Vol. 9, Aarhus University Press.
*Mayor, A The Poison King: the life and legend of Mithradates, Rome's deadliest enemy, Princeton University Press, 2009

Κατηγορία:Δυναστεία των Μιθριδατιδών